als_Latn dik_Latn sag_Latn
Në dhjetor të vitit 2014, libri im i parë i poezisë, "This Is How We Find Each Other" (shqip: "Kështu E Gjejmë Njëri Tjetrin) u publikua nëpërmjet Where Are You Press. Duke shkruar librin tim, u mundova të përfshijë të gjitha vendet, njerëzit, dhe përvojat që më ndihmuan mua të gjej vetën. Si shqiptaro-amerikane, Kosova gjithmonë ka qenë në mesin e atyre vendeve për mua. Shkrimi në vazhdim është poemë nga libri im.
PRISHTINA. KOSOVA.
Ky është qyteti im. Eja ta tregoj. E di se mund
të mos duket si shumë, por çdo gjë filloi këtu.
Futu djathtas. Shko lart kodrës. Ky është apartmenti i hallës
sime. Kati i dytë, dera e parë në të djathtë.
Do ta hapin para se të trokasësh. Ka darkë
në dhomë të ditës. Ulu në tokë dhe ha
me duar. Gjithsesi provoji specat.
Poshtë kodrës. Ndale veturën. Këtu duhet të
ecim në këmbë. Korza. Prindërit e mij ecnin dorë për
dore çdo natë gjatë verës që u dashuruan.
Nëse futesh në atë rrugicë,
e sheh një bar ku pronar është një djalë që e doja gjatë verës
kur isha gjashtëmbëdhjetë vjeçare. Ai ma bën pijen time të preferuar
sa herë që shkoj aty. Ende më ka mbetur ëmbël, por lëje atë.
Të vazhdojmë të ecim. Aty është ndërtesa ku jetuam
më parë. Po, ajo me xhama të thyer. Më parë
kishte tanke në këtë rrugë. Nëse futesh në atë rrugë,
të çon në fshatin ku u takuan gjyshërit e mij
si fëmijë. Të çon në një vend ku çdo gjë filloi.
Tash ta tregoj qendrën. A e sheh monumentin?
NEWBORN. Gjithçka kishte humbur por shiko se si
jemi rritur. Shikoje. Shkruaje emrin po deshe. Na trego se
ishe këtu. Nuk do të harojmë se ishe këtu.
Dua të t'tregoj gjithçka. Këtu është vendi ku
gjyshja më tregoi se si ta lëpij flakën që ta bëj të ndalet.
Këtu është ballkoni ku gjyshi im ulej dhe pinte cigare,
dhe na shikonte duke luajtur futboll. Aty është kapanxhja në të cilën
më mbyllën brenda kushërinjtë e mij kur isha 7 vjeçare.
Atëherë e kuptova se si qyteti im merr frymë nga brenda.
Si tingëllon zemra e tij për së brendshmi.
Jam lodhur tani. Bora po vjen. Të kthehemi te halla.
Do të ketë çaj. Ose kafe. Sheqer dhe limon dhe keksa.
Do të ketë gjithçka.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn